Icholo Uchu Titọ yi Nigeria

Yam is  a staple food efu ojanẹ West Africa ma'nyu ami ugbo kibo ku ma goma ru alu kate  amu ujẹnwu ku ma kọ kila chi Ọdọ. Icholo Uchu Titọ lẹ ma che ojile ichi du ki defu Nigeria ma'nyu ma la che ọdọ ti ọdọ adiko ki ochu ẹfa atene ki w'ukpoji.

## Todu
alt=Yam festival celebrants|thumb|Celebrants
Ki neke gboji nẹru ọnẹ eju ẹnwu ki lugbo  **Icholo uchu titọ** i dukpẹ ka mi todu ki icholo tchanẹ eju'odudu yi ojile efewo du kpáí ojanẹ ki defu  Nigeria.

## Ohiala
Lefu ọhiala, uchu chi ujẹnwu ka ki defu ami ujẹnwu ki dọmọ kwi ẹgba igbele ki amonẹ achi uchẹ u nyọ nyọ yi Nigeria alu ki ma gbẹ ojanẹ du ki di Nigeria  ma'nyu efewo du ki nu ugbo ku ma  ku uchu jọ, ma fu odu-wu  kọti efewo ku ma chi anana. Uchu chẹ gbaluka ka kini ichẹ ti ujẹnwu ọtakala le. Ma du ojima nwu nyọ nyọ yi Nigeria ma'nyu idefu ami ujẹnwu ogbo gaga ku ma gba ẹgba k'onẹ atene ni ọya . ojile icholo lẹ chi  Amibo Igbọ  todu ami ọhiala ojoji ojoji ki lugbo uchu efu afu a kwi igbele wa ti abajọ-i. Uchu chi ẹnwu ku ma gbẹ ọdọ ti ọdọ,alu ki dabalẹ icholo uchu lẹ chi ọdọ du ma che, anubi ki uchu titọ kpo dufu   Ma chi icholo lẹ to du ki yukọ uchanẹ kpai ukpoji ọdọ. Ayilẹ gẹ, ma kaki ni ya fọ ki onẹ ki ji uchu titọ lẹ i chẹnwù kuma ma chi icholo uchu titọ ta'n, ma gi iyachi icholo lẹ ru ọna ku ma jẹnwu ẹdọ ami ọjọ ma ma'nyu afu eyi ẹnwu eko kwi oko ma'nyu ọjọ ojanẹ ẹgba lẹ ma di ugwa gwama to ẹnwu oko ku ma kọ tọkọ. Ma chẹ kẹdọno kákíní agunu kuma che lẹ ami ọjọ ma ajẹ nwu ẹnwu oko ma ki nyọ gba alu ki ẹdọma achẹ bọ lẹ efu ọdọ titọ.

Ojanẹ Benin, Nigeria , I chẹnwù ojile alu ki ohiala ki lugbo Icholo uchu titọ ma chẹ tọmọ gbo gbo wa ti eñini akwi ọdọ ki ma mẹ-n: am'ẹnwu lẹ chi ROTH (1903: 76) ka lefu ẹnwu ki kọ kẹkẹ anubi ku ma kpi ojanẹ Benin biẹ lẹ, ma mu ucha anẹ abẹki ẹkẹtẹ du nwu onu efew, efuwu ma di ẹkẹtẹ, ma'nyu uchu eyi igbele tọ, elẹ ya gbẹ ti efu ucha lẹ. Adiko ku ma ti do ku ma yu unyọ, ma fu ucha lẹ kpailọ kpai ucha ki che titọ ki la chẹ bi eyi igbele lẹ efu ucha etitọ lẹ uchu ki chẹ bi nyọnyọ ki che titọ adefu, anubi lẹ i mu du nwu amibo ojanẹ ele ayukọ ukpahiu ọmẹmẹlẹ Onu oji amẹnwu ku ma gbẹ .  Ọna ki uchu eyi ki di ucha etitọ lẹ nana ti eyi ki defu ucha igbele lẹ ma nwọ'nyi abẹki ma kẹdọ no kakini ayilẹ ẹnwu ku ma gbẹ ana dẹ ọdọ kiya wa.

## Amibo uyọ

* Igbọ
* Ojanẹ Okpe : I chalu ki ogichọkọ ma dẹ le odudu adiko 6:30am am'ibo kuma di efewo lẹ ami ọma anẹ abeki ami onojojo  ma wa gbo ojide yi efu ọfẹ Olopke eyi Okpe wa dojima nwu ku ma la chaduwa ẹnyọ nwu kpai akwọra nwu nugo. Iya chanẹ kpai ọjọ miẹgwẹta ku ma jẹnwu ọgbọdu edewo nu uma anubi ki Onu kpai ami bo ogoji fu nwu lo kpa chaka du. Ajẹma numa nwu lẹ awu ukpoji adiko agogo mi 5am ọjọ ẹkẹ gwẹta. Ma dodu Icholo lẹ ki Wasigbeenile, ẹtẹnwu chi ‘Ọlukọlọ kẹ deju tẹmi. ma jẹ nwu ami ononojo kpai ami onobulẹ ku ma chọ ọbata ọma ebi kwu adiko ẹgba lẹ dẹrẹ tọmọ'n. Ẹnwu icholo lẹ agboji chanẹ adiko ẹgba ki onu efewo kpo dufu kwi ejefu ejefu ki la chẹ mọla fufu wa dama kpai ami ajọfẹ nwu ka ma nugo chẹ mọla fufu kwoji  na kanẹ. Onu a le gbọgba kpai ami aj'ọfẹ  nwu ma'nyu ukọga kpai ido eta akwi ọmọ loti ugbo ku ma nya'aja. icholo lẹ agbi iko dabi miniti mi 90 taki ma ti ẹdọ ugbo ku ma nya'aja ma'nyu ami aduwa wewe ku ma chẹnwù ami ọma ma am'ibo kuma d'unyi kpai amibo e kuma di ojanẹ ọdọda ugbo omunẹ. Ma le gbọ gba dabi ti efu'ọfẹ todu "icholo ọjẹ uchu ejẹ". Icholo lẹ chi ẹnwu igbele ma'nyu ọna ku ma du kakini ọlukọlọ Ọjọ todu kẹ deju ti amonẹ.
* Icholo Uchu Titọ eyi Nollywood - Abuja 
* Icholo Uchu Titọ eyi Ife. Uchu Titọ lẹ ekọ kwi oko chi adiko ochu ebie ma'nyu ochu ẹjọ ọdọ du.
* Efewo Ekinrin-Adde
* Efewo Ogidi
* Amibo Iyaji, ojile Amibo Ekiti, da ma ma'nyu am'ibo:
** Ado Ekiti
** Ikere Ekiti
** Ilara-Mokin
** Emure

## Efewo

### Ojanẹ Okpe
Okpe chi efewo ki di  Akoko-Edo local council ki defu Edo state. Efewo lẹ amonẹ wewe mọru amibo ku ma chi icholo uchu titọ ọdọ du, icholo lẹ chi efu ochu ebie efewo. Dabi ọjọ mẹ gwẹta taki ọjọ icholo lẹ ki nwa, Olokpe (onu efewo) ma'nyu ami ajọfẹ nwu ma jẹ nwu ami bo efewo ma ọna kuma chi Icholo lẹ le ma'nyu ami ẹnwu ku ma gba kwu ugbo ẹnẹ ẹnẹ abẹki amẹnwu titọ ku ma du ma'nyu. Anubi lẹ, Onu efewo adu ugwa gwọma  chaka lefu akpala eta ku ma neke gbọ kwi ọnajiji . Ukọla nwu akpuchẹ eyi ‘**Wasigbeenile**’, ruma, ẹtẹ nwu la chi, ‘nago kẹ deju tẹ mi efu adiko ọdọ”. Taki amibo efewo adugwa gwọ la ma gbo gbo ọjọ lẹ ki du.

Ọjọ eju'odudu icholo lẹ am'ibo efewo a du amẹnwu ojo wi efu ọfẹ dabi ami ẹla oko, ewo, uchu kpai amẹnwu wewe kibọ. Elẹ chi uyikọ ojima ku ma nẹ nwu ọkpẹtẹ onu.Ọjọ lẹ gẹdẹ gẹdẹ, onu ma'nyu ami aj'ọfẹ nwu adufu kwefu ọfẹ mọla  fufu kwa tẹ nyọ ọganẹ.ma loti ugbo Ẹbọ ma m'ẹlẹ (ku ma dọ ki ugbo okwo'okwo ma) ku ma ch'aduwa todu ku ma neke nẹnwu oko nyọ nyọ ọdọ kibọ.

### Icholo Uchu Titọ eyi Nollywood - Abuja
Abuja, ki chi ogwẹta Nigeria, ki di alim'eji ojanẹ Nigeria, efu Federal Capital Territory (FCT). Adiko ẹgba icholo uchu titọ, ku ma chi icholo nwu ma'nyu Icholo am'ibo  Igbọ, maka kini uchu chi ọna ku ma neke du gwi a'nana onẹ. Adiko icholo, uchu ojoji ojoji kpai ẹnwu ku ma nẹ jẹ ojoji ojoji ku ma kpẹ nwu amonẹ ku du chi unyọ .

### Ekinrin-Adde
Ekinrin-Adde efewo di efu eju ọwọ North eastern Nigeria, Kogi State gẹdẹ gẹdẹ.

### Ikere Ekiti
Efewo '''Ikere''' di efu  Ekiti State, South western Nigeria. ọmọlẹ ma chi icholo uchu titọ ọdọ du. ma di icholo lẹ ki Odun Ijesu efu ichi amibo iyaji (Icholo eyi uchu ejẹ) ma la che todu ku ma du ugwa gwi orisha todu ki jẹ anẹ ri ọjẹ nyọ nyọ ma'nyu ki ma jẹnwu ukọlọ ma chi ofofo ọdọ lẹ.  Uche nwu lẹ chi icholo ẹyi ọkwu iche alu ku ma nu uba, ku ma ti ido  ma'nyu aduwa ku ma che nwu Ogoga, onu ojanẹ, ku ma mọru ẹnẹ ki ya di ẹnyọ wu ojanẹ Ikere, ki ni ẹbọ ẹbọ ki iko ọfẹ nwu ki nwọ gbanẹ nyọ ọwọ ma'nyu ojanẹ ma ki deju li ugbọ gba nyọgba. Ma chi amẹnwu wewe ma'nyu ọdẹ edẹ, oli akpala eta kpai edu ña udoji amì onu ki Oba a'nyi. Oba ẹgba du a'nyi ẹnwu oguchẹkọ  ku ma dọ ki Aso Oke, kpai ud'oji nwu fufu, aba lẹ ami Oloris (ami ọya onu) a nwọ nyi ami akọ we we kpai ido eta ọgba onu.,

### Ogidi
Am'ibo efewo Ogidi di efewo  Ijumu, ki defu Kogi State. Ẹnwu ki ojanẹ chẹ mọru chi uwọ. Efewo lẹ chẹ ma maru am'ibo ku ña chi eluchẹ nyọ nyọ , ọgbolo chi uchu. Efu Ogidi, ma g'uchu ri ẹnwu ojile ku ma gbẹ  ki chẹ dẹ tuku kì amẹnwu ku ma gbẹ ki adu fu nyọ nyọ . Amẹnwu igba ma chi icholo uchu titọ eyi am'ibo Ogidi. Dabi alu ki am'ibo Ogidi ka le, icholo uchu titọ lẹ ma che todu ku ma neke di ugwa gwi Ọjọ ki jẹ nwu ẹnwu ku ma gbẹ ny'átè ki la nwọ nyọ. Ma chi icholo gwẹ'gwa kpai ọjọ ogidi-Ela ki elẹ chi ọjọ oguchẹkọ ojanẹ ma, ma chanẹ elẹ aladi gwẹ taki ọjọ icholo ki nwa. Am'ibo ku ma ti ido ojoji ojoji awa tido ma'nyu am'ibo ku ma di ọdẹ adu ña alu ku ma di ọdẹ lẹ ku ma jẹ nwu amonẹ ma aluko Icholo lẹ dẹ le efewo ma. Ma chi icholo aladi oka kpai amẹnwu wewe dabi amẹnwu oguchẹkọ, uchu titọ eko dufu, ọfẹ edu nwu amónẹ. Amẹnwu kibo ku ma che chi am'ibo ku ma chi ọga kpa eyi enefu a go chẹnwù ki ọga di ọla amonẹ alafa. Ona ki uche Icholo ma lẹ dẹle adu amonẹ kwi ojanẹ omunẹ wa tene deju de ma ẹgba du, i chẹ kibọ ma akwi Edo, Ekiti, Osun, Lagos ma'nyu am'ibo kibọ. Icholo lẹ achanẹ kpai amibo efewo ku ma dufu tọgba loti efewo Ogidi anẹ ugbo ku ma chi icholo lẹ . Amonẹ a'nyi ẹnwu ki chẹ nyọ ki la chẹ ẹfẹ ki ya jẹnwu ogbegbele ma chẹ nẹ abẹki ki chẹ ẹfẹ. Ma gboji chanẹ icholo lẹ ẹgba du ki onu ma ki odu nwu chi, Rabiu Oladimeji Sule (onwu chi Ologidi eyi ojanẹ Ogidi), li a ugbo ku ma chi uche lẹ. Onugo lẹ ki dọmọ adu ẹgayi nwu ọmọ aluki amonẹ adu omu ma nyatẹ ku ma yọ nwu. Ichẹmwu ki Ologidi le wa ọmọ am'ibo uchẹ uchẹ ojojiji adufu wa du ugwa ojima gwọ kpai am'ibo eyi  Olokoro/Olu-Otun ad'ọgba anubi lẹ am'ibo Orotas ma'nyu am'ibo eyi kibọ. Anubi lẹ, ẹnẹ du ki dọmọ awa di ojima nwu nugo. Abalẹ nigo, ami egwu a chiya, akwoji egwu ku ma dọki Igbabolelimin (egwu ki kw'efu ilẹ anumọ), Egungun Oniye (egwu ki ni ami idudu'ika ), egwu eyi ku ma dọ ki Igunnuko, egwu eyi Agbo, idagbẹ ki chi iyachi kwi ugbo Geledes (amonẹ ku ma d'ẹñwù beju ma)  ma kpẹ ùjẹñwù ojoji ojoji ẹgba ki icholo lẹ dọmọ alu lẹ todu ki ọla amonẹ ki chẹ ya ki la chẹ gbiti.

### Igbọ
alt=Pounded yam with soup|thumb|Pounded yam with soup
Amibo igbọ ku ma nwọ ma ma ru am'ibo  Ibos chi eju ọwọ southeastern eyi Nigeria ma kwo. Ama lẹ defu am'ibo ku ma gboji nana abẹki wewe ku ma di ojanẹ Nigeria ku ma chi icholo uchu titọ. Ma chi icholo lẹ adiko uchanẹ ẹgba uchu titọ  (Iri ji) abẹki Onwa Asaa (ochu eki ebie).ma chi icholo lẹ todu ku ma du ugwa gw'Ọjọ todu ẹnwu wewe ku ma nẹ kwi oko ma ojile nwu chi todu uchu  ma'nyu idukpẹ ki ẹnẹ du ki ji uchu titọ lẹ'n i ma chi anubi icholo lẹ n alu ki ma li ẹlẹ ri ẹnwu kiya fọ.  icholo lẹ chi ẹnwu lile ichẹ nwu am'ibo Igbọ ma la che ọdọ du ki wa. Adiko icholo lẹ chi adiko ki abo ku ma di ojanẹ ọdọda awa dama ku ma yọ kpai amibo ma ku ma di unyi.

## Ẹtẹ nwu